ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
రాష్ట్రాలు కేంద్రపాలిత ప్రాంతాలకు 24.60 కోట్లకుపైగా వాక్సిన్ డోస్లు పంపిణీ
రాష్ట్రాలు, కేంద్రపాలిత ప్రాంతాల వద్ద వినియోగం కోసం ఇప్పటికీ అందుబాటులో ఉన్న
వాక్సిన్ డోస్లు 1.63 కోట్లు.
దేశవ్యాప్త వాక్సినేషన్ కార్యక్రమంలో భాగంగా భారత ప్రభుత్వం రాష్ట్రాలు , కేంద్రపాలిత ప్రాంతాలకు కోవిడ్ వాక్సిన్ను ఉచితంగా అందిస్తూ మద్దతునిస్తున్నది. దీనికితోడు రాష్ట్రాలు, కేంద్రపాలిత ప్రాంతాలు నేరుగా వాక్సిన్ను ప్రొక్యూర్చేసేందుకు భారత ప్రభుత్వం వీలు కల్పిస్తోంది. కోవిడ్ మహమ్మారి వ్యాప్తిని అరికట్టేందుకు ప్రభుత్వం తీసుకుంటున్న టెస్ట్, ట్రాక్ ,ట్రీట్, కోవిడ్ సానుకూల ప్రవర్తన వంటి చర్యలతో పాటు వాక్సినేషన్ను తన సమగ్ర వ్యూహంలో ముఖ్యమైన స్తంభంగా ఉంటూ వస్తున్నది.
సరళీకృత, వేగవంతమైన పేజ్ -3 కోవిడ్ -19 వాక్సినేషన్ వ్యూహం 2021 మే 1 నుంచి ప్రారంభమైంది.
ఈ వ్యూహం కింద ప్రతినెలా కేంద్ర డ్రగ్ లేబరెటరీ  ఆమోదించే వాక్సిన్ డోస్లకు సంబంధించి ప్రభుత్వం ఏ తయారీదారునుంచైనా 50 శాతం వాక్సిన్ డొస్లను సమీకరిస్తుంది. ఈ డోస్లను రాష్ట్రప్రభుత్వాలకు గతంలో ఇచ్చినట్టే ఉచితంగా అందుబాటులో ఉంచడం జరుగుతుంది.
భారత ప్రభుత్వం ఇప్పటివరకు ఉచిత కేటగిరి, నేరుగా రాష్ట్రాలు సమకూర్చుకునే కేటగిరి కింద 24 కోట్లకుపైగా వాక్సిన్ డొస్లను  రాష్ట్రాలు, కేంద్రపాలిత ప్రాంతాలకు సమకూర్చింది.
ఇందులో, వృధా అయిన వాటితో కలిపి మొత్తం వినియోగించిన డోస్లు 22,96,95,199 
1.63 కోట్లకు పైగా కోవిడ్ వాక్సిన్ డోస్లు  ఇప్పటికీ వినియోగించేందుకు రాష్ట్రాలు ,కేంద్రపాలిత ప్రాంతాల వద్ద ఉన్నాయి..
హోం మంత్రిత్వ శాఖ
అంతర్జాతీయ యోగా దినోత్సవం సందర్భంగా ప్రజలకు శుభాకాంక్షలు తెలిపిన కేంద్ర హోంమంత్రి అమిత్ షా
యోగా అంటే ఆరోగ్యంగా ఉంచే ప్రక్రియ మాత్రమే కాదు, శరీరం&మనస్సు, పని&ఆలోచనలు, మానవజాతి&ప్రకృతి మధ్య సమతూకం తెస్తుంది: అమిత్ షా
ప్రధాని నరేంద్ర మోదీ చేసిన అవిశ్రాంత కృషి కారణంగా యోగాకు ప్రపంచవ్యాప్తంగా ఆమోదం లభించింది: అమిత్ షా
అంతర్జాతీయ యోగా దినోత్సవం-2020 సందర్భంగా, కేంద్ర హోంమంత్రి శ్రీ అమిత్ షా ప్రజలకు శుభాకాంక్షలు తెలిపారు. ఈ సందర్భంగా ప్రజలను ఉద్దేశించి ఒక సందేశాన్ని అందించారు.
"యోగా అంటే శరీరాన్ని ఆరోగ్యంగా ఉంచే సాధనం మాత్రమే కాదు, శరీరం&మనస్సు, పని&ఆలోచనలు, మానవజాతి&ప్రకృతి మధ్య సమతూకం తెస్తుంది. యావత్ మానవజాతికి భారత సమాజం అందించిన ప్రత్యేక బహుమానం యోగా. ప్రపంచం మొత్తం యోగాను ఆదరిస్తోంది. ప్రధాని శ్రీ నరేంద్ర మోదీ చేసిన నిర్విరామ కృషి కారణంగా యోగాకు ప్రపంచవ్యాప్తంగా ఆమోదం లభించింది" అని తన సందేశంలో అమిత్ షా తెలిపారు.
ప్రజా దైనందిన జీవనంలో యోగాను ఒక భాగంగా చేసుకోవాలని ప్రజలకు అమిత్ షా పిలుపునిచ్చారు.
Amit Shah✔@AmitShah
योग तन और मन, कार्य और विचार तथा मनुष्य और प्रकृति के बीच सामंजस्य स्थापित करने का एक माध्यम है।
सम्पूर्ण मानवता को भारतीय संस्कृति के इस अनमोल उपहार को मोदी जी ने अपने प्रयासों से वैश्विक स्वीकृति प्रदान करवायी जिससे आज पूरे विश्व ने योग को अपनाया है।
योग दिवस की शुभकामनाएँ
9,965
6:00 AM - Jun 21, 2020
Twitter Ads info and privacy
2,009 people are talking about this
మహిళా, శిశు అభివృద్ధి మంత్రిత్వ శాఖ
లాక్ డౌన్ సమయంలో మహిళలపై అత్యాచారాలు
జాతీయ నేర రికార్డుల కార్యాలయం  తన “భారతదేశంలో నేరాలు” అనే ప్రచురణలో నేరాలకు సంబంధించిన సమాచారాన్ని సంకలనం చేసి ప్రచురిస్తుంది. ప్రచురించిన నివేదికలు 2018 సంవత్సరం వరకు అందుబాటులో ఉన్నాయి. రాజస్థాన్ లోని ఉదయపూర్ జిల్లాతో సహా దేశవ్యాప్తంగా రాష్ట్రాల వారీగా నమోదైన మొత్తం కేసుల వివరాలు జాతీయ నేర రికార్డుల కార్యాలయం  వెబ్సైట్ https://ncrb.gov.in లో అందుబాటులో ఉన్నాయి.
జాతీయ మహిళా కమీషన్ , సాధారణంగా వివిధ విధానాల ద్వారా స్వీకరించే ఫిర్యాదులను నిర్వహించడంతో పాటు, గృహ హింస కేసులను నివేదించడానికి 72177 35372 అనే ప్రత్యేక వాట్సాప్ నంబర్ ద్వారా కూడా బాధలో ఉన్న మహిళలకు సహాయపడుతోంది. 10.04.2020 తేదీన ఈ సర్వీసును ప్రారంభించినప్పటి నుండి, ఇంత వరకు ఈ నెంబరుపై 1,443 గృహ హింస కేసులు నమోదయ్యాయి. దీనితో పాటు, ఇతర సామాజిక మాధ్యమాల ద్వారా నివేదించబడిన గృహ హింసకు సంబంధించిన ఫిర్యాదులను కూడా ఎన్.సి.డబ్ల్యు. తన పరిశీలనా పరిధిలోకి తెలుసుకుంటుంది. ఎన్.సి.డబ్ల్యు. అందుకున్న ఫిర్యాదులను బాధితులు, పోలీసులు మరియు ఇతర అధికారులతో సమన్వయం చేసుకొని తక్షణ సహాయం అందించడానికి చర్యలు తీసుకుంటుంది. 2020 మార్చి నుండి ఎన్.సి.డబ్ల్యు. నమోదు చేసిన / స్వీకరించిన ఫిర్యాదుల వివరాలు నెలవారీగా మరియు రాష్ట్రాల వారీగా  అనుబంధం లో ఉన్నాయి.
కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈ రోజు లోక్సభలో సమర్పించిన లిఖితపూర్వక సమాధానంలో ఈ సమాచారాన్ని తెలియజేశారు.
రైల్వే మంత్రిత్వ శాఖ
ముగ్గురు రైల్వే రక్షణ సిబ్బందికి జీవన్ రక్ష మెడల్సును ప్రదానం చేసిన గౌరవ భారత రాష్ట్రపతి
ఒకరికి సర్వోత్తమ జీవన్ రక్షా మెడల్ మరియు ఇద్దరికి ఉత్తం జీవన్ రక్షా మెడల్స్ ప్రదానం
భారత రాష్ట్రపతి శ్రీ రామనాథ్ కోవింద్ భారతీయ రైల్వే రక్షణ దళం సిబ్బందికి జీవన్ రక్షా పతకాలను ప్రదానం చేసారు.
1. సర్వోత్తమ జీవన్ రక్షా పతకం-కీర్తిశేషులు శ్రీ జగ్బీర్ సింగ్, కానిస్టేబుల్/ఉత్తర రైల్వే
ఢిల్లీలోని ఆదర్శనగర్-ఆజాద్పూర్ రైల్వే సెక్షనుకు దగ్గరలో 4గురు పిల్లల ప్రాణాలను తన ప్రాణాలకు తెగించి కాపాడారు. అత్యంత పరాక్రమాన్ని ప్రదర్శించి తన ప్రాణాలను సైతం లెక్కచేయకుండా శ్రీ జగ్బీర్ సింగ్ పిల్లల ప్రాణాలను కాపాడారు. అందుకుగాను శ్రీ జగ్బీర్ సింగ్ గారికి మరణానంతరం సర్వోత్తం జీవన్ రక్షా పతకం ప్రదానం చేసారు.
2. ఉత్తమ జీవన్ రక్షా పతకం- శ్రీ శివచరణ్ సింగ్, కానిస్టేబుల్/పశ్చిమ రైల్వే
10.08.2019న రైలు సంఖ్య 12959లో తన విధులను నిర్వర్తిస్తుండగా శ్యాంఖయాలి రైల్వే స్టేషన్ దగ్గరలో రైలు పట్టాలపై నీరు నిలిచి పోవడం వలన రైలు ఆగినపుడు ప్రక్కన వరదల్లో కొంతమంది మనుషులు కొట్టుకుపోవడం గమనించిన శ్రీ శివచరణ్ సింగ్ తన ప్రాణాలను సైతం లెక్కచేయకుండా నీటోకి దూకి 9మంది ప్రాణాలను కాపాడారు.
3. ఉత్తమ జీవన్ రక్షా పతకం- శ్రీ ముఖేష్ కుమార్ మీనా, హెడ్ కానిస్టేబుల్/ వాయువ్య రైల్వే
జోధ్పూర్ డివిజన్కు చెందిన ఆర్పిఎఫ్ హెడ్ కానిస్టేబుల్ శ్రీ ముఖేష్ కుమార్ మీనా 16.08.2018న రైలు సంఖ్య 22478లో తన రక్షణ విధులను నిర్వర్తిస్తుండగా నడుస్తున్న రైలు నుండి ప్లాట్ఫాంపైకి తన ఇద్దరు పిల్లలతో దిగడానికి ప్రయత్నించిన ఒక మహిళను రక్షించడానికి తన ప్రాణాలను లెక్కచేయకుండా నడుస్తున్న రైలు నుండి ప్లాట్ఫాం పైకి దూకి రైలుకు మరియు ప్లాట్ఫాంకు మధ్యన గల సందులో పడకుండా వారిని లాగి రక్షించారు.
సమాచార, ప్రసార మంత్రిత్వ శాఖ
53వ ఐఎఫ్ఎఫ్ఐ సినిమా ఆఫ్ వరల్డ్ విభాగంలో బంగ్లాదేశ్ సినిమా 'ఏ హౌస్ విత్ నో నేమ్' ప్రదర్శన ఈ రోజుల్లో కథే సినిమాలో నిజమైన హీరో: నటి నుస్రత్ ఫరియా
కోవిడ్ మహమ్మారి తర్వాత ప్రేక్షకుల దృక్పధంలో మార్పు వచ్చిందని దీనిని దృష్టిలో వుంచుకొని సినిమాలు తీయాల్సి ఉంటుందని ప్రముఖ ప్రముఖ బెంగాలీ నటి నుస్రత్ ఫరియా అన్నారు. నుస్రత్ ఫరియా ముఖ్య పాత్రలో నటించిన బెంగాలీ సినిమా 'ఏ హౌస్ విత్ నో నేమ్' ను 53వ ఐఎఫ్ఎఫ్ఐ సినిమా ఆఫ్ వరల్డ్ విభాగంలో ఈరోజు ప్రదర్శించారు. ఈ సందర్భంగా పీఐబీ ఏర్పాటు చేసిన 'సైడ్ టాక్స్' కార్యక్రమంలో 'ఏ హౌస్ విత్ నో నేమ్' చిత్ర బృందం, నటీనటులు పాల్గొన్నారు. దీనిలో మాట్లాడిన నటి నుస్రత్ ఫరియా “ చిత్ర నిర్మాణ సమయంలో ప్రేక్షకులను గుర్తుంచుకోవాలి.ఇదివరకు మహిళ ప్రధాన పాత్ర పోషించిన చిత్రాన్ని ఎక్కువ ధర చెల్లించి టిక్కెట్టు కొనడానికి ఇష్టపడేవారు కాదు. అయితే, మహమ్మారి తర్వాత ఓటీటీలో సినిమాలు చూడటానికి అలవాటు పడ్డారు. వారి ఆలోచన మారింది. సినిమా కథకు ప్రేక్షకులు ప్రాధాన్యత ఇస్తున్నారు" అని అన్నారు.
'ఏ హౌస్ విత్ నో నేమ్' చిత్ర వివరాలు, దీనిలో నటించడానికి అంగీకరించడానికి వెనుక ఉన్న కారణాలను నుస్రత్ ఫరియా వివరించారు. “నేను గత 7 సంవత్సరాలుగా పాటలు మరియు నృత్యాలు మరియు రొమాన్స్తో కూడిన కమర్షియల్ సినిమాలు చేశాను. నా షెడ్యూల్ నన్ను కుటుంబానికి దూరంగా ఉంచింది. మహమ్మారి సమయంలో, చాలా సంవత్సరాల తర్వాత, నేను నా కుటుంబం తో 60 రోజులు గడిపాను. ఆ సమయంలో అబు  నాకు సినిమా వివరాలు అందించారు. అది నాకు మా అమ్మతో ఉన్న సంబంధాన్ని గుర్తు చేసింది. సినిమాలో నటించడానికి నేను వెంటనే అంగీకరించాను" అని నుస్రత్ ఫరియా తెలిపారు. 'ఏ హౌస్ విత్ నో నేమ్' సినిమా చిత్ర నిర్మాణం రెండు కోవిడ్ దశల మధ్య జరిగింది.
”ఎ హౌస్ విత్ నో నేమ్ ”లో చిత్రంలో ఫరియా తల్లిగా బంగ్లాదేశ్కు చెందిన ప్రముఖ నటి అఫ్సానా మిమీ నటించారు. ఈ పాత్ర తనకు సవాలుగా అనిపించింది అని అఫ్సానా మిమీ అన్నారు. 18 ఏళ్ల తర్వాత మళ్లీ తెరపైకి వచ్చి ఈ సినిమాలో ప్రధాన పోషించిన అఫ్సానా మిమీ “ఈ సినిమాలో నా పాత్ర సంఘర్షణతో కూడి ఉంది. ఒక వైపు గర్భస్రావాలు చేసే తల్లి మరోవైపు ఆమె తన కూతురితో సమయం గడపాలని కోరుకుంటుంది." అని అఫ్సానా మిమీ వివరించారు. బంగ్లాదేశ్ కు చెందిన ప్రముఖ నటితో కలిసి పని చేయడానికి వచ్చిన అవకాశాన్ని వదులుకోలేదని ఫరియా తెలిపింది.
”ఎ హౌస్ విత్ నో నేమ్ ”చిత్రంలో ఫారియా తన స్వగ్రామానికి తిరిగి వచ్చి కుటుంబం గత రహస్యాలు తెలుసుకున్న పాత్రలో ఫరియా నటించింది చిత్ర జీవితం, నిజ జీవితాలకు మధ్య ఉన్న తేడా గురించి మాట్లాడిన ఫరియా “నేను పని చేయడం ప్రారంభించినప్పుడు మా కుటుంబం నుంచి పెద్దగా లభించలేదు. ఇక్కడికి సొంతంగా రావాల్సి వచ్చింది. పురుషాధిక్య పరిశ్రమలో నిలదొక్కుకోవడానికి కష్టపడాల్సి వచ్చింది. పరిశ్రమలో అభిరుచి మాత్రమే నిలబెడుతుంది. వారి అనుభవాలు భిన్నంగా ఉండవచ్చు. చిత్రంలో నా పాత్ర కూడా అదే మార్గంలో నడుస్తుంది. ఆమె స్వశక్తితో పైకి రావడానికి ప్రయత్నిస్తుంది. నేను కూడా అంతేపరిశ్రమలో నా 7 సంవత్సరాలు గడిపాను." అని తెలిపారు.
'సంక్లిష్టమైన మరియు అందమైన తల్లీ కూతుళ్ల కథ' గా ”ఎ హౌస్ విత్ నో నేమ్ ” ను నిర్మాత అబూ షాహెద్ ఎమోన్ అభివర్ణించారు. పరిశ్రమలో వస్తున్న మార్పులపై కూడా చర్చ జరిగింది. దీనిపై మాట్లాడిన అఫ్సానా మిమీ "ఇప్పుడు యువ ప్రతిభకు మరియు కొత్త ఆలోచనలకు ఎక్కువ అవకాశాలు ఉన్నాయి. ఇంత అవకాశం లభిస్తుందని ముందు నేను నేను ఊహించలేను." అని అన్నారు. బంగ్లాదేశ్ చలనచిత్ర పరిశ్రమలో మహిళల ప్రాధాన్యత గురించి అడిగిన ప్రశ్నకు సమాధానం ఇచ్చిన మిమీ మహిళల పాత్రలు ఎల్లప్పుడూ ఉన్నాయి, అయితే మహిళా దర్శకుల సంఖ్య తక్కువగా ఉందని తెలిపారు.
పెట్రోలియం- సహజ వాయువుల మంత్రిత్వ శాఖ
ప్రపంచ ఇంధన సమస్య ను భారత ప్రభుత్వం చాలా బాగా అధిగమించింది : కేంద్ర మంత్రి హర్దీప్ ఎస్. పూరి
మూడు రోజుల 5వ దక్షిణాసియా భూగర్బ శాస్త్ర మహాసభ జియో ఇండియా 2022 ప్రారంభమయ్యింది.
కేంద్ర పెట్రోలియం శాఖ మంత్రి హర్దీప్ ఎస్.పూరి ప్రపంచ సదస్సును ప్రారంభించారు
పెరుగుతున్న అంతర్జాతీయ ముడి చమురు మరియు గ్యాస్ ధరల నుండి అభివృద్ధి చెందుతున్న ఆర్థిక వ్యవస్థను తప్పించడం ద్వారా భారత ప్రభుత్వం ప్రపంచ ఇంధన సవాళ్లను బాగా అధిగమించింది. ప్రస్తుతం, మన దేశంలో ప్రతిరోజూ ఐదు మిలియన్ బ్యారెళ్ల పెట్రోలియం వినియోగమవుతోంది , అది కూడా మూడు శాతం పెరుగుతోంది, ఇది ప్రపంచ సగటు కంటే దాదాపు ఒక శాతం ఎక్కువ. శుక్రవారం ఇక్కడ సీతాపురలోని జేఈసీసీలో ప్రారంభమైన మూడు రోజుల దక్షిణాసియా భూగర్బ శాస్త్ర మహాసభ జియో ఇండియా 2022లో కేంద్ర పెట్రోలియం మరియు పట్టణ వ్యవహారాల శాఖ మంత్రి హర్దీప్ ఎస్. పూరి ఈ విషయాన్ని మీడియాతో పంచుకున్నారు.
ప్రముఖ జియాలజిస్ట్ శ్యామ్ వ్యాస్ రావు, మాజీ డైరెక్టర్ , ఓ ఎన్ జి సి కి కూడా మంత్రి ప్రారంభసభ లో జీవన సాఫల్య పురస్కారాన్ని అందజేశారు.
ప్రారంభ సభ లో మంత్రి మాట్లాడుతూ, షెడ్యూల్ కంటే 5 నెలల ముందుగానే పెట్రోలులో ఇథనాల్-మిశ్రమ శాతం 2013లో 0.67 శాతం నుండి మే 2022 నాటికి 10 శాతానికి పెరిగిందని, ఇది పర్యావరణానికి మేలు చేసే ఉద్గారాలను 2.7 మిలియన్ టన్నుల కర్భన ఉద్గారాలను  తగ్గిస్తుంది. ఇంటర్నేషనల్ ఎనర్జీ ఏజెన్సీ  అంచనాల ప్రకారం, రాబోయే రెండు దశాబ్దాల్లో ప్రపంచ ఇంధన వినియోగంలో భారతదేశం నాలుగింట ఒక వంతు  వాటా కలిగి ఉంటుంది. 2050 నాటికి సహజ వాయువు డిమాండ్ ఐదు రెట్లు పెరుగుతుందని అంచనా వేయగా, భారతదేశ ఇంధన డిమాండ్ రెట్టింపు అవుతుందని బీ పీ అంచనా వేసింది.
పెట్రోలియం కార్యదర్శి పంకజ్ జైన్ మాట్లాడుతూ, పెరుగుతున్న డిమాండ్ మరియు ఇంధన వనరుల కొరత నేపథ్యంలో భూగర్బ శాస్త్ర నిపుణులు తమ సహకారాన్ని పెంచుకోవడానికి ఈ అవకాశాన్ని ఉపయోగించుకోవాలని అన్నారు. సుస్థిరమైన అభివృద్ధి కోసం చమురు మరియు గ్యాస్ ఉత్పత్తిని పెంపొందించడానికి లోతైన, అతి-లోతైన మరియు సముద్రతీరానికి తగిన పరిజ్ఞానాన్ని పెంపొందించుకోవాలని ఆయన భూగర్బ శాస్త్ర సాంకేతిక నిపుణులలో సోదరభావాన్ని కోరారు.
అంతకుముందు, ప్రముఖులు మరియు ప్రతినిధులను స్వాగతిస్తూ, ఆయిల్ అండ్ నేచురల్ గ్యాస్ కార్పొరేషన్ లిమిటెడ్  మరియు ఏ పి జీ యొక్క చీఫ్ ప్యాట్రన్ రాజేష్ కుమార్ శ్రీవాస్తవ మాట్లాడుతూ, “అసోసియేషన్ ఆఫ్ పెట్రోలియం జియాలజిస్ట్స్  ఆధ్వర్యంలో భారతదేశం జియో ఇండియా గత 14 సంవత్సరాలలో ఒక ప్రధాన నాయకుడిగా ఉంది. ద్వైవార్షిక దక్షిణాసియా భూగర్బ శాస్త్ర మహాసభ మరియు ఎగ్జిబిషన్ పరిమాణం మరియు అంతర్జాతీయ భాగస్వామ్యం పరంగా అభివృద్ధి చెందింది. చమురు మరియు గ్యాస్ రంగంలో ఆటోమేషన్ టెక్నాలజీ ప్రపంచ మార్కెట్ విలువ దాదాపు రెట్టింపు మరియు 2030 నాటికి సుమారుగా $42 బిలియన్లకు చేరుతుందని అంచనా వేయబడింది. చమురు మరియు గ్యాస్ రంగం డిజిటల్ పరివర్తనను సద్వినియోగం చేసుకోవాల్సిన సమయం ఆసన్నమైంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
14 రాష్ట్రాలు / కేంద్ర పాలిత ప్రాంతాల్లో వన్ నేషన్ వన్ రేషన్ కార్డ్ పథకం గురించి చర్చించేందుకు రాష్ట్రాలు / కేంద్ర పాలిత ప్రాంతాల ఆహార శాఖ మంత్రులతో వీడియో కాన్ఫరెన్స్ నిర్వహించిన శ్రీ రామ్ విలాస్ పాశ్వాన్
· ఈ ఏడాది చివరి నాటికి ఓ.ఎన్.ఓ.సి. పథకాన్ని పూర్తి చేయాలని డిపార్ట్ మెంట్ ఆఫ్ ఫుడ్ & పి.డి.ఎస్.ను కోరిన శ్రీ పాశ్వాన్
· పి.ఎం.జి.కె.ఏ.వై. కింద ఉచిత ఆహార ధాన్యాల పంపిణీని విస్తరించాలని కేంద్ర ప్రభుత్వాన్ని కోరిన 10 రాష్ట్రాలు
వన్ నేషన్ వన్ రేషన్ కార్డ్ కార్యక్రమం ద్వారా ఎన్.ఎఫ్.ఎస్.ఏ. రేషన్ కార్డుదారుల జాతీయ పోర్టబిలిటీ అమలు పురోగతిని సమీక్షించేందుకు కేంద్ర వినియోగదారుల వ్యవహారాలు, ఆహార, ప్రజాపంపిణీ శాఖ మంత్రి శ్రీ రామ్ విలాస్ పాశ్వాన్ ఈ రోజు వీడియో కాన్ఫరెన్స్ ద్వారా సమీక్షా సమావేశం నిర్విహించారు. ఈ 14 రాష్ట్రాలు / కేంద్ర పాలిత ప్రాంతాల్లో వన్ నేషన్ – వన్ రేషన్ కార్డ్ సదుపాయాన్ని అమలు చేయడానికి సంసిద్ధత, కార్యాచరణ ప్రణాళికలు మరియు తాత్కాలిక కాలక్రమం అర్థం చేసుకోవటం ఈ సమావేశం యొక్క ముఖ్య ఉద్దేశం. ఈ సమావేశానికి అస్సాం, చత్తీస్ ఘడ్, ఢిల్లీ, మేఘాలయ, తమిళనాడు రాష్ట్రాలు / కేంద్ర పాలిత ప్రాంతాలకు చెందిన ఆహార శాఖ మంత్రులు, ఇతర రాష్ట్రాలు / కేంద్ర పాలిత ప్రాంతాలకు చెందిన ఆహార కార్యదర్శులు ప్రాతినిధ్యం వహించారు.
కోవిడ్ -19 మహమ్మారి నేపథ్యంలో వలస కార్మికులు, ఒంటిరగా ఉన్న మరియు అవసరమైన వారికి ఓ.ఎన్.ఓ.సి. పోర్టబిలిటీ ద్వారా వారి ఆహార ధాన్యాల కోటాను పొందటానికి ఈ పథకం ఎంతో ప్రయోజనకరంగా ఉందని శ్రీ పాశ్వాన్ తెలిపారు. ఆగష్టు 2020 నాటికి మరో మూడు రాష్ట్రాలు అంటే ఉత్తరాఖండ్, నాగాలాండ్ మరియు మణిపూర్ లు జాతీయ క్లష్టర్ లో చేర్చడం జరుగుతుందని, అదే సమయంలో ఈ ఏడాది చివరి నాటికి మిగిలిన 14 రాష్ట్రాలను ఓ.ఎన్.ఓ.సి. కింద చేర్చటానికి అవసరమైన అన్ని ఏర్పాట్లు జరుగుతున్నట్లు శ్రీ పాశ్వాన్ తెలిపారు. ప్రస్తుతం తగినంత ఆహార నిల్వ ఉందని, కోవిడ్ -19 కష్టకాలంలో ఎవ్వరూ ఆకలితో ఉండకూడదన్నదే తమ ఉద్దేశమని తెలిపారు. పి.ఎం.జి.కె.ఏ.వై. కింద ఆహార ధాన్యాల పంపిణీని మరో మూడు నెలలు పొడిగించాలని సుమారు 10 రాష్ట్రాలు మంత్రిత్వ శాఖకు లేఖలు రాసినట్లు శ్రీ పాశ్వాన్ తెలిపారు.
ఈ చర్చ సమయంలో మిగిలిన రాష్ట్రాలు / కేంద్ర పాలిత ప్రాంతాలు 2020 సెప్టెంబర్ చివరి నాటికి ఈ కార్యాచరణను పూర్తి చేయడానికి తీసుకున్న చర్యలను తెలిపారు. అయితే అరుణాచల్ ప్రదేశ్, మేఘాలయ మరియు పశ్చిమ బెంగాల్ రాష్ట్రాలు పూర్తి అమలు కోసం డిసెంబర్ 2020 ని తాత్కాలిక కాలంగా తెలియజేశాయి.
ఈ సమీక్షా సమావేశంలో అండమాన్ & నికోబార్ ద్వీపం, అరుణాచల్ ప్రదేశ్, లక్ష ద్వీప్ మరియు మేఘాలయ రాష్ట్రాలు / కేంద్ర పాలిత ప్రాంతాలు కూడా నెమ్మదిగా ఇంటర్నెట్ లేదా పరిమిత నెట్ వర్క్ కనెక్టివిటీకి సంబంధించిన సవాళ్ళను ప్రస్తావించాయి. దేశ వ్యాప్తంగా వన్ నేషన్ వన్ రేషన్ కార్డ్ పథకాన్ని సరైన విధంగా, సజావా అమలు చేసేందుకు ఈ సమస్యలను డి/ ఓ టెలికమ్యూనికేషన్ ద్వారా పరిష్కరించే ప్రయత్నాలు సాగిస్తామని మంత్రి హామీ ఇచ్చారు.
ఓ.ఎన్.ఓ.సి. పథకాన్ని వీలైనంత త్వరగా మిగిలిన రాష్ట్రాలు / కేంద్ర పాలిత ప్రాంతాల్లో అమలు చేయటంపై వినియోగదారుల వ్యవహారాల, ఆహార, ప్రజా పంపిణీ శాఖ సహాయమంత్రి శ్రీ రౌసాహెబ్ పాటిల్ డాన్వే నొక్కి చెప్పారు. ఓ.ఎన్.ఓ.సి. పథకం వల్లే కోవిడ్-19 మహమ్మారి కష్టసమయంలో చాలా మంది వలస కూలీలు తమ ఆహారధాన్యాల కోటాను తీసుకోగలుగుతున్నాయని ఆయన తెలిపారు.
ఈ సమావేశంలో ముగింపు సందర్భంగా శ్రీ పాశ్వాన్ మాట్లాడుతూ, బయోమెట్రిక్ మరియు ఈ.పి.ఓ.ఎస్. ప్రామాణీకరణను వేగవంతం చేయమని మిగిలిన రాష్ట్రాలు / కేంద్ర పాలిత ప్రాంతాలను కోరారు. తద్వారా లబ్ధిదారులు తమ సబ్సిడీ ఆహార ధాన్యాల కోటాను దేశంలో ఎక్కడ నుంచైనా తీసుకోవడానికి అవకాశం ఉంటుందని అన్నారు.
భారత ఎన్నికల సంఘం
బిహార్ శాసనసభ ఎన్నికల 'వ్యయ పర్యవేక్షణ ప్రక్రియ'లో రికార్డు స్థాయిలో రూ.35.26 విలువైన స్వాధీనాలు
ప్రస్తుత బిహార్ ఎన్నికల్లో నల్లధన ప్రవాహానికి అడ్డుకట్ట వేసేందుకు, 67 మంది వ్యయ పరిశీలకులను భారత ఎన్నికల సంఘం నియమించింది. విశ్రాంత ఐఆర్ఎస్  అధికారులు మధు మహాజన్, బాలకృష్ణన్ను కూడా ప్రత్యేక వ్యయ పరిశీలకులుగా నియమించింది. సంబంధిత రంగంలో వీరికి అపార అనుభవం, నిజాయతీపరులుగా గుర్తింపు ఉంది.
బిహార్ ఎన్నికల వ్యయానికి సంబంధించి 91 నియోజకవర్గాలపై ప్రత్యేక దృష్టి పెట్టాలని ఎన్నికల అధికారులు నిర్ణయించారు. రాష్ట్రవ్యాప్తంగా వ్యయ పరిశీలన కోసం 881 చలన బృందాలను, 948 స్థిర నిఘా బృందాలను ఏర్పాటు చేశారు. వ్యయ పర్యవేక్షణపై, బిహార్తోపాటు పొరుగు రాష్ట్రాల అధికారులతో ఈసీఐ అనేక సమావేశాలు నిర్వహించింది.
ఓటర్లను ప్రభావితం చేసేలా నగదు, మద్యం, లేదా ఇతర రూపాల్లో తాయిలాల పంపకం చట్ట విరుద్ధం. ఇది 'లంచం' కిందకు వస్తుంది. ఐపీసీ 171బి, ఆర్పీ చట్టం కింద ఇది నేరం. ఆ తరహా వస్తువులపై ఖర్చు చేయడం చట్టవిరుద్ధం. దీనికి సంబంధించి, ఈనెల 19వ తేదీ వరకు అధికారులు జరిపిన స్వాధీనాల వివరాలు క్రింది పట్టికలో ఉన్నాయి. 2015 ఎన్నికల్లో పట్టుకున్న రూ.23.81 కోట్ల విలువైన స్వాధీనాలతో పోలిస్తే ఇది రికార్డు.
|
|
|
|
శాసనసభ ఎన్నికలు, 2020 

|
|
శాసనసభ ఎన్నికలు, 2015

|
|
మొత్తం
|
|
రూ. 35.26 కోట్లకుపైగా
రూ.79.85 లక్షలు 
|
|
రూ.23.81 కోట్లు
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
రాష్ట్రాలు, కేంద్రపాలిత ప్రాంతాలకు 38.18 కోట్ల వాక్సిన్ డోస్లు అందించడం జరిగింది.
ఇంకా 1.70 కోట్ల మిగులు వాక్సిన్ డోస్లు రాష్ట్రాలు, కేంద్ర పాలిత ప్రాంతాలు, ప్రైవేటు ఆస్పత్రుల వద్ద వాడకానికి ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 70 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
ఇప్పటివరకూ 38.18 కోట్ల  వాక్సిన్ డొస్లను రాష్ట్రాలు, కేంద్ర పాలిత ప్రాంతాలకు పంపిణీ చేయడం జరిగింది. మరో 23,80,080 డోస్లు పంపిణీకి సిద్ధంగా ఉన్నాయి.
ఇందులో వృధా అయిన వాక్సిన్ తో కలిపి 36,48,77,756 డోస్లు  వాడారు.
1.70 కోట్లకు పైగా  మిగులు వాక్సిన్ డోస్లు ఉన్నాయి. ఈ మిగులు వాక్సిన్ డోస్లు వాడకం కోసం కేంద్ర , రాష్ట్ర ప్రభుత్వాలు, ప్రైవేటు ఆస్పత్రుల వద్ద వాడకం కోసం ఉన్నాయి.
ప్రధాన మంత్రి కార్యాలయం
‘సాంకేతికత అండదండల తో భారతదేశానికి 8 సంవత్సరాలు’ వివరాల ను శేర్ చేసిన ప్రధాన మంత్రి
గడచిన ఎనిమిది సంవత్సరాల లో, సాంకేతిక విజ్ఞానం మరియు నూతన ఆవిష్కరణల ఉపయోగం ఆర్థిక వ్యవస్థ లోని ప్రతి ఒక్క రంగాన్ని ఏ విధం గా మార్చివేసిందీ తెలిపే కార్యక్రమాల ను గురించి ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి తన వెబ్ సైట్ అయిన narendramodi.in నుంచి వ్యాసాల ను మరియు MyGov నుంచి ఒక చిత్రమాలిక తో ఉన్న ట్వీట్ ను శేర్ చేశారు.
ప్రదాన మంత్రి ఒక ట్వీట్ లో -
‘‘సాంకేతిక విజ్ఞానాని కి అర్థం మరింత అధికమైనటువంటి పారదర్శకత్వం.
సాంకేతిక విజ్ఞానాని కి అర్థం ‘జీవన సౌలభ్యం’ పెంపొందడం.
గడచిన 8 సంవత్సరాల లో సాంకేతిక విజ్ఞానం లో పడినటువంటి అనేకమైన ముందడుగు లు మిమ్ములను సంతోషపెడతాయి. #8YearsOfTechPoweredIndia”
‘‘పాలన కు మరియు పేద ప్రజల కు సేవ చేయడానికి సాంకేతిక విజ్ఞానాన్ని, నూతన ఆవిష్కరణల ను ఉపయోగించుకోవడం లో భారతదేశం మార్గదర్శి గా ఉంది. గత ఎనిమిది సంవత్సరాల లో మేం ఆర్థిక వ్యవస్థ లో ప్రతి ఒక్క రంగాన్ని మరింత మెరుగ్గా మార్చివేశాం. ప్రధాన సంస్కరణల లో కొన్నిటిని గురించి ఇక్కడ చదవగలరు. #8YearsOfTechPoweredIndia” అని పేర్కొన్నారు.
DS
(
ఈశాన్య ప్రాంత అభివృద్ధి మంత్రిత్వ శాఖ
జమ్ము&కశ్మీర్, లద్దాఖ్లో విధుల్లో ఉన్న సైనికులకు రాఖీలు కట్టిన ఈశాన్య ప్రాంత మహిళలు; కేంద్రమంత్రి శ్రీ డా.జితేంద్ర సింగ్ ఆధ్వర్యంలో కార్యక్రమం
రాఖీపూర్ణిమ సందర్భంగా, జమ్ము&కశ్మీర్, లద్దాఖ్లో విధుల్లో ఉన్న సాయుధ బలగాలు, పారామిలిటరీ జవాన్లకు ఈశాన్య ప్రాంత మహిళలు, యువతులు రాఖీలు కట్టి సోదర బంధాన్ని చాటారు.
ఈశాన్య ప్రాంత అభివృద్ధి శాఖ మంత్రి శ్రీ డా.జితేంద్ర సింగ్  చొరవ తీసుకుని ఈ కార్యక్రమం ఏర్పాటు చేశారు. ఈశాన్య రాష్ట్రాలైన అరుణాచల్ప్రదేశ్, అసోం, మణిపూర్, మిజోరం, మేఘాలయ, నాగాలాండ్, త్రిపుర, సిక్కింకు చెందిన స్వయం సహాయ బృందాల మహిళలు సైనికులకు రాఖీలు, త్రివర్ణ బ్యాండ్లు, ఫేస్ మాస్కులు పంపారు. భిన్నత్వంలో ఏకత్వాన్ని చాటారు.
కేంద్రమంత్రి డా.జితేంద్ర సింగ్ మాట్లాడుతూ, జమ్ము&కశ్మీర్ తన పార్లమెంటు నియోజకవర్గమని, ఈశాన్య ప్రాంతం తన అధికారిక నియోజకవర్గమని అన్నారు. ఈశాన్య ప్రాంత బాధ్యతను తనకు అప్పగించినప్పుడు, దేశంలోని రెండు ప్రాంతాలను అనుసంధానించే అరుదైన అవకాశంగా దానిని భావించానన్నారు. తమ రక్షణ కోసం సరిహద్దుల్లో రాత్రిబవళ్లూ కావలి కాస్తున్న ప్రతి సైనికుడి భద్రత గురించి దేశంలోని అక్కచెల్లెళ్లంతా ఆలోచిస్తున్నారన్నది, ఈశాన్య ప్రాంత మహిళలు తెచ్చిన రాఖీలకు అర్ధమని కేంద్ర మంత్రి చెప్పారు. ఉత్సవాలను మనం కోరుకున్నట్లు ఈ విధంగా జరుపుకుంటే, సరిహద్దుల్లోని సైనిక సోదరులు రాత్రిబవంళ్లూ కాపలా కాసి మన భద్రతకు హామీ ఇస్తారన్నారు.
మార్చి-ఏప్రిల్ నెలల నుంచి ఈశాన్య ప్రాంత స్వయం సహాకయ బృందాల మహిళలు ఫేస్మాస్కులు తయారు చేస్తున్నారంటూ డా.జితేంద్ర సింగ్ మెచ్చుకున్నారు. రాఖీ పూర్ణిమ సందర్భంగా సైనికుల కోసం ఫేస్ మాస్కులు తయారు చేయడానికి ఈ లాక్డౌన్ సమయంలో వారు చాలా శ్రమించారని అన్నారు.
ఈశాన్య ప్రాంత స్వయం సహాయక బృందాలు ఈ కార్యక్రమాన్ని నిర్వహించగా, ఈశాన్య ప్రాంత అభివృద్ధి మంత్రిత్వ శాఖ, నార్త్ ఈస్టర్న్ కౌన్సిల్ , నార్త్ ఈస్టర్న్ రీజియన్ కమ్యూనిటీ రిసోర్స్ మేనేజ్మెంట్ ప్రాజెక్ట్  సహకారం అందించాయి. ఈశాన్య ప్రాంత అభివృద్ధి మంత్రిత్వ శాఖ సీనియర్ అధికారులు ఈ కార్యక్రమంలో పాల్గొన్నారు.
<><><>
(Visitor Counter : 148
రక్షణ మంత్రిత్వ శాఖ
మంగోలియాలో పర్యటించనున్న రక్షణ శాఖ మంత్రి శ్రీ రాజ్నాథ్ సింగ్
వ్యూహాత్మక తూర్పు ఆసియా దేశానికి తొలిసారిగా పర్యటించనున్న భారత రక్షణ మంత్రి
తూర్పు ఆసియా దేశాలతో వ్యూహాత్మక భాగస్వామ్యాన్ని పెంపొందించే విధానాన్ని ముందుకు తీసుకుపోతూ భారత రక్షణ శాఖ మంద్రి శ్రీ రాజ్నాథ్ సింగ్ ఈ నెల  05-07వ తేదీలలో మధ్య మంగోలియాలో అధికారికంగా పర్యటించనున్నారు.
ఇది మంగోలియాకు భారత రక్షణ మంత్రి చేస్తున్న మొట్టమొదటి పర్యటన.ఇది రెండు దేశాల మధ్య రక్షణ సహకారం మరియు వ్యూహాత్మక భాగస్వామ్యాన్ని మరింత పటిష్టం చేస్తుంది. పర్యటన సందర్భంగా శ్రీ రాజ్నాథ్ సింగ్ మంగోలియా దేశ రక్షణ మంత్రి లెఫ్టినెంట్ జనరల్ సైఖన్బయార్తో ద్వైపాక్షిక చర్చలు జరుపుతారు. మంగోలియా అధ్యక్షుడు హెచ్.ఇ. శ్రీ. యు. ఖురేల్సుఖ్ మరియు మంగోలియా స్టేట్ గ్రేట్ ఖురల్ చైర్మన్, హెచ్.ఈ. మిస్టర్ ఈ జండాన్షాటర్లతో కూడా సమావేశం కానున్నారు. మొత్తం ప్రాంతంలో శాంతి, శ్రేయస్సును పెంపొందించడానికి రెండు ప్రజాస్వామ్యాలు ఉమ్మడి ఆసక్తిని కలిగి ఉన్నాయి. భారత దేశం మరియు మంగోలియా వ్యూహాత్మక భాగస్వామ్యాన్ని పంచుకుంటాయి ఈ భాగస్వామ్యానికి రక్షణ రంగం ఎంతో కీలక స్తంభం.
జాయింట్ వర్కింగ్ గ్రూప్ సమావేశం, మిలిటరీ టు మిలిటరీ ఎక్స్ఛేంజీలు, ఉన్నత స్థాయి సందర్శనలు, సామర్థ్యం పెంపుదల మరియు శిక్షణ కార్యక్రమాలు మరియు ద్వైపాక్షిక వ్యాయామాలతో సహా రెండు దేశాల మధ్య విస్తృత పరిచయాలను చేర్చడానికి మంగోలియాతో ద్వైపాక్షిక రక్షణ నిశ్చితార్థాలు గత కాలంగా విస్తరిస్తున్నాయి. ద్వైపాక్షిక చర్చల సందర్భంగా, ఇద్దరు రక్షణ మంత్రులు భారతదేశం, మంగోలియా మధ్య ద్వైపాక్షిక రక్షణ సహకారాన్ని సమీక్షిస్తారు మరియు ద్వైపాక్షిక నిశ్చితార్థాలను మరింత బలోపేతం చేయడానికి కొత్త కార్యక్రమాలను అన్వేషి్ంచనున్నారు. భాగస్వామ్య ఆసక్తి ఉన్న ప్రాంతీయ మరియు ప్రపంచ సమస్యలపై కూడా ఇరువురు నేతలు అభిప్రాయాలను పంచుకోనున్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్సలో ఉన్న కోవిడ్ బాధితులు 4.35 లక్షలలోపే
రోజువారీ కొత్త కేసులకంటే కోలుకుంటున్నవారే అధికం
భారతదేశంలో ఇంకా కోవిడ్ తో చికిత్సపొందుతున్నవారి సంఖ్య 4,35,603 గా నమోదైమ్ 5 లక్షలకు బాగా దిగువన ఉంది. మొత్తం పాజిటివ్ కేసులలో చికిత్సలో బాగా తగ్గిపోయి ప్రస్తుతం 4.6% దగ్గర ఉంది. రోజువారీ కొత్తకేసులకంటే కోలుకుంటున్నవారి సమ్ఖ్యే ఎక్కువగా ఉంటూ వస్తోంది. గత 24 గంటలలో ఆ నికర తగ్గుదల 11,349 కేసులు.
గత 24 గంటలలో కొత్తగా 31,118 కోవిడ్ పాజిటివ్ కేసులు బైటపడ్దాయి.
గత 24 గంటలలో కొన్ని రాష్ట్రాలలో  చికిత్సలో ఉన్న వారి సంఖ్య తగ్గుతూ వస్తుండగా మరికొన్ని రాష్ట్రాలలో  కొత్త కేసులు జోడవుతునాయి.
కొత్త కేసుల సంఖ్య 31,118 కాగా, గత 24 గంటలలో కోలుకున్నవారు 41,985 మంది. దీంతో మొత్తం కోలుకున్న కేసుల సంఖ్య 88,89,585 కు చేరింది. దీంతో కోలుకున్నవారి శాతం 93.94% కు పెరిగింది. కోలుకున్నవారికి, చికిత్సలొ ఉన్నవారికి మధ్య అంతరం పెరుగుతూ 84,53,982 కు చేరింది. కొత్తగా కోలుకున్నవారిలో 76.82% మంది పది రాష్ట్రాలలోనే కేంద్రీకృతమై ఉండగా కేరళలో అత్యధికంగా ఒకే రోజులో 6,055 మంది, ఢిల్లీలో 5,824 మంది కోలుకున్నారు.
గడిచిన 24 గంటలలో నమోదైన కొత్త పాజిటివ్ కేసులలో 77.79% పది రాష్ట్రాలకు చెందినవే కాగా అందులో మహారాష్ట్రలో అత్యధికంగా 3837 కేసులు, ఢిల్లీలో 3,726 కేరళలో 3,382 కేసులు వచ్చాయి.
గత 24 గంటలలో 482 మంది చనిపోగా వారిలో 81.12% మంది పది రాష్ట్రాలకు చెందినవారే ఉన్నారు. అత్యధికంగా. 22.4%  మరణాలు ఢిల్లీలోనే నమోదయ్యాయి. 80 మరణాలతో మహారాష్ట, 48 మరణాలతో పశ్చిమబెంగాల్ ఆ తరువాత స్థానాల్లో ఉన్నాయి.